
R E F E R A T

cu privire la atribuirea în folosinţă gratuită a Sălii ’’Constantin Jude’’(Olimpia),

în vederea organizarii Jocurilor Regionale ’’Special Olimpycs’’, editia a VI-a

Prin adresa nr. DP 2010-4143/28.04.2010, înregistrată la Primăria Municipiului Timişoara, Fundatia Pentru Voi solicită atribuirea Sălii ’’Constantin Jude’’(Olimpia) Timişoara, fără plata taxei de închiriere, în data de 28 mai 2010, intre orele 08:30 -18:00, în vederea organizării celei de a VI-a editii a Jocurilor Regionale’’Special Olimpycs’’pentru persoane cu dizabilităţi intelectuale.
            Precizăm că Fundatia Pentru Voi este o organizatie nonprofit neguvernamentală care oferă servicii comunitare în parteneriat cu Consiliul Local şi Primăria Municipiului Timişoara şi militează pentru drepturile persoanelor cu dizabilităţi de dezvoltare. Misiunea ei este creşterea calităţii vieţii pentru persoanele cu dizabilităţi de dezvoltare şi familiile acestora, având ca filozofie incluziunea - bazată pe credinţa că toţi oamenii sunt egali şi trebuie respectaţi şi valorizaţi.

            Această competiţie are ca scop creşterea conştientizării cetăţenilor asupra abilităţilor şi capacităţilor persoanelor cu dizabilităţi intelectuale şi îşi propune promovarea conceptelor de  toleranţă, respect, incluziune şi participare activă în comunitate.

Cu ocazia competiţiei la care se estimează participarea a circa 250 sportivi din zona de vest a ţării, participanţii au ocazia să se antreneze,să concureze, să îşi facă noi prieteni, să devină o parte a comunităţii lor.

Evenimentul a devenit deja o tradiţie în oraşul nostru şi este aşteptat cu nerăbdare atât de către participanţi cât şi de companiile care s-au obişnuit în fiecare an să se implice voluntar în organizarea acţiunii.
             Jocurile vor fi organizate sub egida Special Olimpycs România şi respectă filozofia şi regulile Special Olimpycs International.
             Încă de la prima ediţie Primăria Municipiului Timişoara a fost partener principal şi coorganizator, susţinând în mod real toate acţiunile cuprinse în acest eveniment organizat de Fundaţia Pentru Voi.

Având în vedere cele de mai sus, propunem atribuirea în folosinţă gratuită către 
Fundaţia Pentru Voi a Sălii ’’Constantin Jude’’(Olimpia),în vederea organizării Jocurilor Regionale ’’Special Olimpycs’’, ediţia a VI-a, în data de 28 mai 2010, între orele 08:30 -18:00.

        DIRECŢIA COMUNICARE,                                       DIRECŢIA PATRIMONIU,
        Director executiv,                                                          Director executiv,
        Violeta Mihalache                                                         Nicuşor Constantin Miuţ
        Şef birou,


                                               Şef serviciu,

                                                                 

        Alina Pintilie                                                                  Otilia Sîrca

        Consilier,                                                                       Avizat juridic,

        Mihai Costa                                                                   Delia Dumitru

